English: Thank you for the questions. I accept your first point about the urgent need for change. We've talked about that on a number of occasions in the past, and, I think, when you raise the lifestyle management programme, looking at diet, exercise and smoking, that Cardiff and Vale run, a number of health boards have similar programmes. The challenge is not just how people get ready for surgery, but, actually, how we generate a different cultural change more generally within the population to avoid the need for medical treatment or social care. In terms of your three specific questions, the final one - we are working, of course, with partners in the voluntary sector as well as in local government, and indeed with housing partners as well, in understanding how to link people into different services, because, often, people don't have healthcare needs where they engage with the healthcare system. They often have a social care need, or they're engaged in a part of the system that is open and available because they don't understand how to navigate through to get their healthcare need appropriately met. Interestingly, in a range of the pilots we've undertaken in Wales about people who are frequent callers to the ambulance service, they often have a mental health need that is unaddressed, and that's part of our challenge to try and find - . And, actually, that work will continue, because the Welsh Ambulance Services NHS Trust recognises it needs to happen, and, equally, health boards themselves recognise it needs to happen as well. They're now in the same space as their partners, and it should be a better fit to find the right answers. On your point about the citizen and their engagement, well, this plan validates and takes forward prudent healthcare once more, and there's a key role in prudent healthcare for the citizen being a more equal partner, not just in healthcare services, but, actually, the challenge for healthcare services is to catch up more with social care that already have been for some time - . It's about having a real citizen voice within the services that they require. And there's a point there about continuous engagement for the citizen to be involved in choices and a conversation about their own healthcare needs, and, crucially, as well, with our staff too, which goes into your final point, where we're talking about how we understand the greater value - have a greater value base - from health and social care. And you'll see that in the plan. You'll also see that in the way in which objectives are set for health board chairs as well this year, about the need to demonstrate a move towards value-based healthcare. In terms of what that then means for front-line staff, again, on the visit yesterday, when we visited Mrs Benjamin in Ynysybwl, it was a really good example of how staff had taken ownership of the problem with the citizen. Because Mrs Benjamin didn't want to stay over in hospital. She'd broken her ankle and she needed to stay for a brief period of time, but, normally, her stay would've been about a week, but she was so clear she wanted to get home, for a range of reasons. She had a conversation with the Stay Well at Home team, so the occupational therapist had a conversation with medical staff about the need to get her home, they spoke to their partners in the Rhondda Cynon Taf council - the excellent care at home service they have - and they managed to make sure that within a very brief period of time, she was at home with the right package of care. And that ended, not because staff said, 'This needs to end now', but because she said, 'I don't need the support that I've got. I can manage now. I'm every so grateful.' And she talked about, 'The way my girls have looked after me has been amazing. I couldn't have done it on my own, and I was really worried.' That was a good example of staff taking ownership, changing front-line decisions, so not just being told by medical staff what they should, what they must do. They listened to the voice of the person, and that's changed the package of care she has now. And as a result, you have a much happier citizen who's regained her independence and is able to meet her other wider responsibilities. That is exactly what we need to see more of right across health and social care.
Welsh: Diolch ichi am y cwestiynau. Rwy'n derbyn eich pwynt cyntaf am yr angen brys am newid. Rydym ni wedi siarad am hynny ar sawl achlysur yn y gorffennol, ac, rwy'n credu, pan rydych chi'n codi'r rhaglen rheoli ffordd o fyw, sy'n edrych ar ddeiet, ymarfer corff ac ysmygu, a gynhelir gan Caerdydd a'r Fro, mae nifer o fyrddau iechyd â rhaglenni tebyg. Yr her yw nid dim ond sut y mae pobl yn paratoi ar gyfer llawdriniaeth, ond, mewn gwirionedd, sut yr ydym ni'n creu newid diwylliannol yn fwy cyffredinol o fewn y boblogaeth er mwyn osgoi'r angen am driniaeth feddygol neu ofal cymdeithasol. O ran eich tri chwestiwn penodol, yr un olaf - rydym ni'n gweithio, wrth gwrs, gyda phartneriaid yn y sector gwirfoddol yn ogystal â phartneriaid mewn Llywodraeth Leol, ac yn wir gyda phartneriaid tai hefyd, i ddeall sut i gysylltu pobl â gwahanol wasanaethau, oherwydd, yn aml, nid oes gan bobl anghenion gofal iechyd pan fyddan nhw'n cysylltu â'r system gofal iechyd. Yn aml angen gofal cymdeithasol sydd ganddynt, neu maen nhw'n cysylltu â rhan o'r system sy'n agored ac sydd ar gael iddynt gan nad ydyn nhw'n deall sut i lywio'r system er mwyn cael eu hangen gofal iechyd wedi'i ddiwallu'n briodol. Yn ddiddorol, mewn ystod o'r cynlluniau arbrofol yr ydym ni wedi eu cynnal yng Nghymru am bobl sydd yn ffonio'r gwasanaeth ambiwlans yn fynych, yn aml mae ganddyn nhw angen iechyd meddwl nad yw'n cael sylw, ac mae hynny'n rhan o'n her i geisio dod o hyd - . Ac, mewn gwirionedd, bydd y gwaith hwnnw'n parhau, oherwydd mae Ymddiriedolaeth GIG Gwasanaethau Ambiwlans Cymru yn cydnabod bod angen iddo ddigwydd, ac, yn yr un modd, mae byrddau iechyd eu hunain yn cydnabod bod angen iddo ddigwydd hefyd. Maen nhw bellach yn rhannu gofod a'u partneriaid, ac fe ddylai fod yn sefyllfa well i ddod o hyd i'r atebion cywir. O ran eich pwynt chi am y dinesydd ac ymgysylltu, wel, mae'r cynllun hwn yn dilysu ac yn cyflwyno gofal iechyd darbodus unwaith yn rhagor, ac mae gan y dinesydd ran allweddol mewn gofal iechyd darbodus fel partner mwy cyfartal, nid yn unig yn y gwasanaethau gofal iechyd, ond, mewn gwirionedd, yr her ar gyfer gwasanaethau gofal iechyd yw dal i fyny mwy â gofal cymdeithasol sydd eisoes wedi bod ers cryn amser - . Mae'n ymwneud â chael llais gwirioneddol y dinesydd yn y gwasanaethau y mae ei angen arno. Ac mae yna bwynt yn y fan yna am ymgysylltiad parhaus, i ddinasyddion gael eu cynnwys mewn dewisiadau ac mewn trafodaethau am eu gofal iechyd eu hunain, ac, yn hollbwysig, hefyd, â'n staff hefyd, sy'n arwain at eich pwynt olaf, lle yr ydym ni'n sôn am sut yr ydym ni'n deall beth yw gwerth ychwanegol - bod â sail gwerth ychwanegol - o iechyd a gofal cymdeithasol. A byddwch chi'n gweld hynny yn y cynllun. Byddwch chi hefyd yn gweld hynny yn y ffordd y caiff amcanion eu pennu ar gyfer cadeiryddion byrddau iechyd hefyd eleni, am yr angen i ddangos eu bod yn cymryd camau tuag at ofal iechyd ar sail gwerth. O ran beth y mae hynny'n ei olygu i staff rheng flaen, unwaith eto, ar yr ymweliad ddoe, pan fuom i ymweld â Mrs Benjamin yn Ynysybwl, roedd yn enghraifft dda iawn o sut yr oedd staff wedi cymryd perchenogaeth o'r broblem â'r dinesydd. Oherwydd doedd Mrs Benjamin ddim eisiau aros dros nos yn yr ysbyty. Roedd hi wedi torri ei ffêr ac roedd angen iddi aros am gyfnod byr o amser, ond, fel arfer, byddai hi wedi aros am ryw wythnos, ond roedd hi mor siŵr ei bod hi eisiau mynd adref, am amrywiaeth o resymau. Cafodd sgwrs â'r tîm Cadw'n Iach Gartref, ac felly cafodd y therapydd galwedigaethol sgwrs â'r staff meddygol ynghylch yr angen i'w hanfon hi adref, fe wnaethon nhw siarad â'u partneriaid yng Nghyngor Rhondda Cynon Taf - y gwasanaeth gofal cartref rhagorol sydd ganddyn nhw - ac fe lwyddon nhw i wneud yn siŵr ei bod hi gartref o fewn cyfnod byr iawn o amser, gyda'r pecyn gofal priodol. A daeth hynny i ben, nid oherwydd bod staff wedi dweud, 'Mae angen i hyn ddod i ben yn awr', ond oherwydd ei bod hi wedi dweud, 'Dydw i ddim angen y cymorth yr wyf yn ei gael. Gallaf i ymdopi bellach. Rwy'n hynod ddiolchgar.' A dywedodd, 'Mae'r ffordd y mae fy merched wedi edrych ar fy ôl wedi bod yn anhygoel. Ni allwn i fod wedi gwneud hynny ar fy mhen fy hun, ac roeddwn i'n poeni'n fawr.' Roedd hynny'n enghraifft dda o staff yn cymryd perchenogaeth, yn newid penderfyniadau rheng flaen, felly nid dim ond cael gwybod gan staff meddygol beth y dylen nhw ei wneud, beth y mae'n rhaid iddyn nhw ei wneud. Fe wnaethon nhw wrando ar lais y person, ac mae hynny wedi newid y pecyn gofal sydd ganddi bellach. Ac o ganlyniad, mae gennych chi ddinesydd hapusach o lawer sydd wedi adennill ei hannibyniaeth ac sy'n gallu bodloni ei chyfrifoldebau ehangach eraill. Dyna'n union beth y mae angen inni weld mwy ohono ar draws y maes iechyd a gofal cymdeithasol.